**Ministru kabineta rīkojuma projekta „Par valsts nekustamo īpašumu ieguldīšanu akciju sabiedrības „Latvenergo” pamatkapitālā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Publiskas personas mantas atsavināšanas likuma3.panta pirmās daļas 4.punkts nosaka, ka valsts vai pašvaldības nekustamo un kustamo mantu var atsavināt, ieguldot kapitālsabiedrības pamatkapitālā. Saskaņā ar šī likuma 40.panta pirmo daļu lēmumu par valsts mantas ieguldīšanu kapitālsabiedrības pamatkapitālā pieņem Ministru kabinets. Publiskas personas kapitāla daļu un kapitālsabiedrību pārvaldības likuma 94.panta pirmās daļas 9.punkts nosaka, ka tikai akcionāru sapulcei ir tiesības pieņemt lēmumus par pamatkapitāla palielināšanu. Saskaņā ar Ministru kabineta 2010.gada 23.marta noteikumu Nr. 271 „Ekonomikas ministrijas nolikums” 25.2.apakšpunktu, Ekonomikas ministrija ir kapitāla daļu turētāja akciju sabiedrībā „Latvenergo” (turpmāk -AS “Latvenergo”). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 30.jūnija AS „Latvenergo” ārkārtas akcionāru sapulcē tika nolemts, ka AS „Latvenergo” pamatkapitālā nepieciešams ieguldīt valsts īpašuma objektus – 104 zemes vienības, 1 zemes vienības domājamās daļas, 17 būves un 3 (trijās) no tām esošās elektroiekārtas (ieguldāmo īpašumu saraksts rīkojuma pielikumā) - ar kopējo valsts mantiskā ieguldījuma vērtību EUR 183 912 (viens simts astoņdesmit trīs tūkstoši deviņi simti divpadsmit euro). 2016.gada 30.jūnija AS „Latvenergo” ārkārtas akcionāru sapulcē tika pieņemts lēmums lūgt Ministru kabinetam atļaut ieguldīt AS „Latvenergo” pamatkapitālā iepriekš minētos valsts īpašuma objektus.  Saskaņā ar Publiskas personas mantas atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punkts nosaka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.  Ar ieguldāmo zemes vienību Meža ielā 81, Ventspilī ar kadastra apzīmējumu 2700 006  1228 robežojošā zemes vienība Meža iela 79, Ventspilī ar kadatra apzīmējumu 2700 006 1208, kurai ir piesaistīta ēka ar kadastra apzīmējumu 2700 006 1208 002, ir kadastrāli uzmērīta 1997.gada 8.augustā. Kadastrālās uzmērīšanas procesā tiek apvidū noteiktas zemes vienības robežas un sagatavots atbilstošs zemes robežu plāns un robežu noteikšanas akts, ko paraksta zemes īpašnieks un pierobežnieki. Šajā gadījumā zemes vienības Meža ielā 79, Ventspilī un uz tās esošo ēku īpašnieks ir viena un tā pati persona. No tā izriet, ka īpašnieks bija informēts un piekrita situācijai, ka zemes vienības robeža šķerso ēku ar kadastra apzīmējumu 2700 006 1208 002.  Atbilstoši Kadastra informācijas sistēmas datiem ēkas ar kadastra apzīmējumu 2700 006 1208 002 platība ir 51 m2, no kuriem tās lielākā daļa ( 50 m2) atrodas uz zemes vienības ar kadastra apzīmējumu 2700 006 1208, bet 1 m2 uz zemes vienības ar kadastra apzīmējumu 2700 006  1228. Saskaņā ar Ministru kabineta 2011.gada 27.decembra noteikumu Nr.1019 "Zemes kadastrālās uzmērīšanas noteikumi" noteikto, veicot zemes vienības Meža ielā 81, Ventspilī ar kadastra apzīmējumu 2700 006  1228 kadastrālo uzmērīšanu 2013.gada 27.jūnijā,  ir jāievēro iepriekš uzmērītās blakus esošo zemes vienību robežas, t.i. attiecībā uz zemes vienību ar kadastra apīmējumu 2700 006 1208 tā iet pāri ēkai ar kadastra apzīmējumu 2700 006 1208 002. Ņemot vērā faktisko situāciju un to, ka neviens no blakus esošo zemes vienību īpašniekiem nav iebildis par zemes vienības ar kadastra apzīmējumu 2700 006 1228 robežām, nav pamata uzskatīt, ka zemes vienības ar kadastra apzīmējumu 2700 006 1228 ieguldīšana AS "Latvenego" pamatkapitālā ierobežos ēkas ar kadastra apzīmējumu 2700 006 1208 002 īpašnieka tiesības.   Papildus norādām, ka neatkarīgi no zemes vienības piederības, tās īpašniekam ir tiesības par tam nepiederošas ēkas uzturēšanai nepieciešamo platību (šajā gadījumā 1 m2) pieprasīt slēgt zemes nomas līgumu ar ēkas īpašnieku.  Turklāt ir saņemts ēkas Meža ielā 79, Ventspilī ar kadastra apzīmējumu 2700 006 1208 002 īpašnieces D.Stebules 2016.gada 23.septembra iesniegums, kurā norādīts, ka viņa neiebilsts visas zemes vienības Meža ielā 81, Ventspilī ar kadastra apzīmējumu 2700 006 1228 ieguldīšanai AS “Latvenergo” pamatkapitālā.  Valsts zemes vienību un zemes vienības domājamo daļu, kā arī būvju ieguldīšana AS "Latvenergo" pamatkapitālā ir nepieciešama, lai nodrošinātu ilgtspējīgu un kvalitatīvu elektroenerģijas sadales iekārtu ekspluatāciju, apsaimniekošanu un elektrības piegādi klientiem.  AS „Latvenergo” pamatkapitālā tiek ieguldītas zemes vienības, uz kurām atrodas tai piederoši energoapgādes objekti - ēkas, inženierbūves vai iekārtas, kuras izmanto sadales sistēmas pakalpojuma nodrošināšanai. Pēc zemes vienību ieguldīšanas, atbilstoši likuma „Par nekustamā īpašuma ierakstīšanu zemesgrāmatā” 14.panta otrajai daļai, kurā noteikts: *„Ja zemi īpašumā iegūst ēku (būvju) īpašnieks, zeme pievienojama ēku (būvju) īpašuma nodalījumam un zemes iepriekšējais nodalījums slēdzams”,*  tiks izveidots vienots zemes un būvju īpašums. Līdz ar to izveidotajam vienotajam zemes un būvju īpašumam būs lielāka vērtība nekā ieguldītajai zemes vienībai, jo to papildinās būves vērtība.  Enerģētikas likuma 23.panta trešajā daļā ir noteikts, ka nekustamā īpašuma īpašnieks vai valdītājs nodrošina iespēju energoapgādes komersanta personālam piekļūt pie attiecīgajā īpašumā esošajiem energoapgādes objektiem, lai veiktu šo objektu pārbūvi, atjaunošanu vai ar to ekspluatāciju saistītos darbus. Pēc būvju ieguldīšanas AS „Latvenergo” pamatkapitālā, tā risinās jautājumus ar zemes īpašniekiem par piekļuves tiesību nodrošināšanu transformatoru apakšstacijas ēkām.  Pamatojoties uz Latvijas Republikas Civillikuma 930.pantu, Civilprocesa likuma 251.panta 6.apakšpunktu, 288.panta pirmo un trešo daļu un 292.pantu, likuma „Par nekustamā īpašuma ierakstīšanu zemesgrāmatās” 36.panta pirmās daļas ceturto apakšpunktu un otro daļu,  par 17 būvēm konstatēts juridiskais fakts par bezīpašnieka mantu un piekritību valstij. Līdz ar to visas rīkojuma projekta pielikuma 6., 17., 23., 32., 34., 40., 49., 50., 51., 53., 63., 68., 69., 94., 95., 96., 102.punktā minētās būves ar tiesas spriedumiem atzītas par bezīpašnieka mantu un tās reģistrētas zemesgrāmatā uz valsts vārda.  Atbilstoši Ministru kabineta 2013.gada 26.novembra noteikumu Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 32.8.punktam valstij piekritīgos energoapgādes objektus Valsts ieņēmumu dienests ir nodevis Ekonomikas ministrijas valdījumā, jo tos lieto akciju sabiedrības „Latvenergo” meitas sabiedrība – akciju sabiedrība „Sadales tīkls” un šīs būves ir nepieciešamas Latvenergo koncerna komercdarbības nodrošināšanai. Pēc būvju ieguldīšanas akciju sabiedrības „Latvenergo” pamatkapitālā, akciju sabiedrība “Latvenergo” risinās jautājumus ar zemes īpašniekiem par transformatoru apakšstacijas ēkas uzturēšanai nepieciešamās zemes vienības nodalīšanu vai nomu gadījumos, kad zemes vienība un uz tās esošā būve ir atsevišķi īpašumi.  Informācija par AS “Latvenergo” pamatkapitālā ieguldāmajām būvēm:  **17.**būve (adrese – Parka iela 6A, Ērgļi, Ērgļu pagasts, Ērgļu novads) ar kadastra apzīmējumu 70540080736001 atrodas uz Ekonomikas ministrijas īpašumā esošas zemes vienības ar kadastra apzīmējumu 705440080736, kas ietilpst nekustamā īpašuma ar kadastra numuru 70540080735 sastāvā (zemesgrāmatas nodalījuma Nr.100000555923);  **34.**būve (adrese – Vienības iela 76C, Kārsava, Kārsavas novads) ar kadastra apzīmējumu 68090030210002 atrodas uz Ekonomikas ministrijas īpašumā esošas zemes vienības ar kadastra apzīmējumu 68090030210, kas ietilpst nekustamā īpašuma ar kadastra numuru 68090030210 sastāvā (zemesgrāmatas nodalījuma Nr.100000549400);  **50.**būve ar elektroiekārtām (adrese – Skolas iela 54A, Ludza, Ludzas novads) ar kadastra apzīmējumu 68010060536001 atrodas uz Ekonomikas ministrijas īpašumā esošas zemes vienības ar kadastra apzīmējumu 68010060536, kas ietilpst nekustamā īpašuma ar kadastra numuru 68010060536 sastāvā (zemesgrāmatas nodalījuma Nr.100000549392);  **51.**būve (adrese – “TP-4498”, Barkava, Barkavas pagasts, Madonas novads) ar kadastra apzīmējumu 70440080414001 atrodas uz Ekonomikas ministrijas īpašumā esošas zemes vienības ar kadastra apzīmējumu 70440080414, kas ietilps nekustamā īpašuma ar kadastra numuru 70440080466 sastāvā (zemesgrāmatas nodalījuma Nr.1000005549307);  **63.**būve ar elektroiekārtām (adrese – Vidus iela 31, Rēzekne) ar kadastra apzīmējumu 21000100475001 atrodas uz Ekonomikas ministrijas īpašumā esošas zemes vienības ar kadastra apzīmējumu 21000100475, kas ietilpst nekustamā īpašuma ar kadastra numuru 21000100475 sastāvā (zemesgrāmatas nodalījuma Nr.100000549174).  **6.** būve (adrese - Ozolu iela 2A, Alūksne, Alūksnes novads) ar kadastra apzīmējumu 36010401271001 atrodas uz Alūksnes novada pašvaldības īpašumā esošas zemes vienības ar kadastra apzīmējumu 36010401271, kas ietilpst nekustamā īpašuma ar kadastra numuru 36010401271 sastāvā (zemesgrāmatas nodalījuma Nr.100000497267);  **23.** būve (adrese – “Madaru transformators”, Eglaines pagasts, Ilūkstes novads) ar kadastra apzīmējumu 44560010089006 atrodas uz Subates Romas katoļu draudzes īpašumā esošas zemes vienības ar kadastra apzīmējumu 44560010089, kas ietilpst nekustamā īpašuma ar kadastra numuru 44560010089 sastāvā (zemesgrāmatas nodalījuma Nr.100000502107);  **32.** būve (adrese – Tirzas iela 44A, Jūrmala) ar kadastra apzīmējumu 13000207007001 atrodas uz valstij Ekonomikas ministrijas personā piekritīgas zemes vienības ar kadastra apzīmējumu 13000207007, uz kuru īpašuma tiesības nav nostiprinātas zemesgrāmatā;  **40.** būve (adrese – Skolas iela 3, Kūkas, Kūku pagasts, Krustpils novads) ar kadastra apzīmējumu 56700050188011 atrodas uz Krustpils novada pašvaldības īpašumā esošas zemes vienības ar kadastra apzīmējumu 56700050188, kas ietilpst nekustamā īpašuma ar kadastra numuru 56700050188 sastāvā (zemesgrāmatas nodalījuma Nr.564);  **49.** būve (adrese – Cesvaines iela 3A, Lubāna, Lubānas novads) ar kadastra apzīmējumu 70130050167001 atrodas uz AS “Latvenergo” īpašumā esošas zemes vienības ar kadastra apzīmējumu 70130050167, kas ietilpst nekustamā īpašuma ar kadastra numuru 70130050167 sastāvā (zemesgrāmatas nodalījuma Nr.100000543118);  **53.** būve (adrese – Stacijas iela 32A, Olaine, Olaines novads) ar kadastra apzīmējumu 80090010307002 ir saistīta ar rezerves zemes fondā esošu zemes vienību ar kadastra apzīmējumu 80090010307, uz kuru īpašuma tiesības nav nostiprinātas zemesgrāmatā;  **68.** būve (adrese – “Transformatoru apakšstacija STA 8418”, Zuši, Nautrēnu pagasts, Rēzeknes novads) ar kadastra apzīmējumu 68760040170001 atrodas uz Rēzeknes novada pašvaldībai piekritīgas zemes ar kadastra apzīmējumu 68760040170 uz kuru  īpašuma tiesības nav nostiprinātas zemesgrāmatā;  **69.** būve (adrese – “Transformatoru apakšstacija TP-3289”, Dricāni, Dricānu pagasts, Rēzeknes novads) ar kadastra apzīmējumu 78500050304016 atrodas uz Rēzeknes novada pašvaldības īpašumā esošas zemes vienības ar kadastra apzīmējumu 78500050304, kas ietilpst nekustamā īpašuma ar kadastra numuru 78500050327 sastāvā (zemesgrāmatas nodalījuma Nr.100000491273);  Saskaņā ar Kadastra informācijas sistēmas datu bāzē norādīto informāciju **94.** būve (adrese – Raiņa bulvāris 25A, Rīga) ar kadastra apzīmējumu 01000050031003 atrodas uz sabiedrības ar ierobežotu atbildību “VIADA” īpašumā esošas zemes vienības ar kadastra apzīmējumu 01000050031, kas ietilpst nekustamā īpašuma ar kadastra numuru 01000050031 sastāvā (zemesgrāmatas nodalījuma Nr.2673);  **95.** būve (adrese – Dzirnavu iela 59B, Rīga) ar kadastra apzīmējumu 01000200095003 atrodas uz sabiedrības ar ierobežotu atbildību “GMG Demetra” īpašumā esošas zemes vienības ar kadastra apzīmējumu 01000200095, kas ietilpst nekustamā īpašuma ar kadastra numuru 01000200095 sastāvā (zemesgrāmatas nodalījuma Nr.7305);  **96.** būve (adrese – Baltā iela 22C, Rīga) ar kadastra apzīmējumu 01000770091004 atrodas uz fiziskas personas īpašumā esošas zemes vienības ar kadastra apzīmējumu 01000770092, kas ietilpst nekustamā īpašuma ar kadastra numuru 01000770092 sastāvā (zemesgrāmatas nodalījuma Nr.25152) un uz fiziskas personas īpašumā esošas zemes vienības ar kadastra apzīmējumu 01000770175, kas ietilpst nekustamā īpašuma ar kadastra numuru 01000770091 sastāvā (zemesgrāmatas nodalījuma Nr.11356);  **102.** būve ar elektroiekārtām (adrese – Televīzijas iela 30T, Sigulda, Siguldas novads) ar kadastra apzīmējumu 80150020146001 atrodas uz Siguldas Evaņģēliski luteriskās draudzes īpašumā esošas zemes vienības ar kadastra apzīmējumu 80150020146, kas ietilpst nekustamā īpašuma ar kadastra numuru 80150022702 sastāvā (zemesgrāmatas nodalījuma Nr.883).  Rīkojuma projekts paredz atļaujas saņemšanu ieguldīšanai AS „Latvenergo” pamatkapitālā valsts īpašumā esošas 104 zemes vienības, vienas zemes vienības domājamās daļas, 17 būves un trijās no tam esošās elektroiekārtas (ar platību 1,8885ha un domājamā daļa ar atbilstošo platību 0,1294ha), uz kurām atrodas AS „Latvenergo” objekti.  Atzinumus par AS “Latvenergo” pamatkapitālā ieguldāmo nekustamo īpašumu vērtību 2016.gada 17.jūnijā sniedza sabiedrība ar ierobežotu atbildību “Eiroeksperts”. Kopējā ieguldāmā mantiskā ieguldījuma vērtība ir 183 912 EUR. Informācija par katras nekustamā īpašumā vienības vērtību ir norādīta Ministru kabineta rīkojuma projekta pielikumā.  AS “Latvenergo” apmaksātais pamatkapitāls ir 1 288 531 097 EUR, ko veido 1 288 531 097 vienas kategorijas vārda akcijas. Iepriekšējās emisijas akcijas ir pilnībā apmaksātas. Ieguldot AS “Latvenergo” pamatkapitālā valsts nekustamos īpašumus, AS “Latvenergo” pamatkapitāls palielināsies par 183 912 EUR, tiks emitētas 183 912 jaunas akcijas, vienas akcijas nominālvērtība būs 1 EUR. Līdz ar to AS “Latvenergo” pamatkapitāls pēc tā palielināšanas būs 1 288 715 009 EUR. |
| 3. | Projekta izstrādē iesaistītās institūcijas | AS „Latvenergo” |
| 4. | Cita informācija | Ar īpašuma valdījumu saistītos izdevumus apmaksā AS „Latvenergo”. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | Par Ministru kabineta rīkojuma projekta izpildi atbildīgā ir Ekonomikas ministrija, kura nodrošinās tā izpildi sadarbībā ar AS “Latvenergo”. |
| Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar Ministru kabineta rīkojuma projekta izpildi jaunas institūcijas netiek radītas, kā arī tas neparedz esošu institūciju likvidāciju vai reorganizāciju. Ministru kabineta rīkojuma projekta izpildi var nodrošināt esošās institūcijas ietvaros, ar tai pieejamiem resursiem. |
| Cita informācija | Nav |

Anotācijas II, III, IV, V un VI sadaļa – projekts šīs jomas neskar.

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

28.09. 2016. 08:45

2001

Sviderska

67013162, [Jana.Sviderska@em.gov.lv](mailto:Jana.Sviderska@em.gov.lv)